
	
Stolárstvo u Kunaja, s.r.o.
IČO: 36 478 881, so sídlom 1169 Štrba - Tatranská Štrba 059 41,
zapísaná v Obchodnom registri Okresného súdu Prešov, 
oddiel: Sro, vložka číslo: 13416/P 






Kúpna zmluva
uzatvorená podľa § 588 a nasl. zákona č.  40/1964 Zb. Občiansky zákonník (ďalej aj „OZ“)
a § 262 ods. 1 zákona č. 513/1991 Zb. Obchodný zákonník (ďalej aj “ObZ“)
(ďalej aj „Zmluva“)


Predávajúci:    					
                                    					
Obchodné meno:			Stolárstvo u Kunaja, s. r. o.
Sídlo:					1169 Štrba - Tatranská Štrba 059 41
IČO:					36 478 881
DIČ:					2020016625
IČ DPH:				SK2020016625
Registrácia:				Obchodný register Okresného súdu Prešov, oddiel: Sro, vložka č. 13416/P
Bankové spojenie:			ČSOB
Číslo účtu:				4007062990/7500
IBAN:                                               SK04 7500 0000 0040 0706 2990
Zastúpenie:				Martin Smoleňák, konateľ

		Kontakty:		
	Technik merania a prípravy okien a dverí do výroby:
	0918 791 269
	meranie@kunaj.sk
koordinator@kunaj.sk

	Technik prípravy a koordinácie montáži:	
	0917 832 999
	servis@kunaj.sk

	Technik servisu a technickej podpory:	
	0917 832 999 / 052 7791 210
	servis@kunaj.sk

	Ekonomické oddelenie:	
	052 7791 210
	asistent@kunaj.sk


	
		(ďalej aj „predávajúci“)
					
			          

Kupujúci:  	

Meno a priezvisko		:	{{Objednavatel}}
Dátum narodenia 		: 	{{DatumNarodenia}}
Trvalý pobyt			:	{{AdresaObjednavatela}} 
Bankové spojenie		:	{{BankaObjednavatela}}
Číslo účtu			:	{{UcetObjednavatela}}
Telefonický kontakt		:	{{Telefon}}
Email				:	{{Email}}

(ďalej aj „kupujúci“)


Článok I
Predmet kúpnej zmluvy a tovar
1. Predmetom tejto Zmluvy je záväzok predávajúceho dodať kupujúcemu tovar uvedený v tomto článku Zmluvy nižšie a záväzok kupujúceho tovar od predávajúceho prevziať a predávajúcemu zaplatiť kúpnu cenu spôsobom uvedeným v tejto Zmluve.
2. Zmluvné strany sa dohodli, že tovar je definovaný v prílohe č. 1 k tejto Zmluve, t.j. v ponukovom liste predávajúceho potvrdenom kupujúcim (ďalej aj „ponukový list“). 
Ak sa tak zmluvné strany dohodnú, po uzatvorení Zmluvy predávajúci v lehote určenej predávajúcim zabezpečí meranie priestorov, pre ktoré je určené dodanie tovaru. V prípade, ak sú pri meraní týchto priestorov zistené odchýlky od skutočností uvedených kupujúcim pri uzatváraní Zmluvy (najmä iný počet dodávaných komponentov tovaru, iné rozmery dodávaného tovaru a pod.), je predávajúci oprávnený primerane upraviť kúpnu cenu, o čom je predávajúci povinný kupujúceho informovať. V prípade, ak kupujúci nesúhlasí s upravenou kúpnou cenou, je oprávnený odstúpiť v lehote 5 dní od Zmluvy. Po meraní priestorov predávajúcim predávajúci a kupujúci schvália listinu označenú ako kontrola projektu prostredníctvom emailu alebo písomne, v ktorej okrem iného zmluvné strany odsúhlasia rozmery a počet komponentov tovaru a špecifikáciu komponentov tovaru ako napríklad otváranie okien/dverí, farbu tovaru, kľučky a podobne). Listina označená ako kontrola projektu sa stáva po jej schválení zmluvnými stranami súčasťou Zmluvy. 
3. Pre vylúčenie všetkých pochybností, akékoľvek ďalšie práce vzťahujúce sa a/alebo súvisiace s tovarom, ktoré nie sú uvedené v tejto Zmluve vrátane prípadov zmeny technického riešenia tovaru z iných dôvodov ako na strane predávajúceho (napríklad zmena stavebných otvorov a pod.), je predávajúci povinný vykonať výlučne na základe 
· ďalšieho ponukového listu potvrdeného kupujúcim a/alebo 
· dodatku k tejto Zmluve, 
v ktorom zmluvné strany definujú cenu týchto ďalších prác, termín vykonania ďalších prác a ostatné skutočnosti súvisiace s vykonaním ďalších prác ako napríklad vplyv vykonania ďalších prác na termín dodania tovaru; zmluvné strany sa dohodli, že ďalší ponukový list resp. dodatok k tejto Zmluve zmluvné strany potvrdia resp. uzatvoria písomne alebo prostredníctvom emailovej správy.
	Tým nie je dotknutá zodpovednosť kupujúceho za škodu, ktorá tým vznikla predávajúcemu, a to najmä v súvislosti so zmenou technického riešenia tovaru. 
	Ustanovenie tohto bodu sa primerane použije aj v prípade vzniku potreby použitia iného alebo ďalšieho materiálu po podpise tejto Zmluvy z iných dôvodov ako na strane predávajúceho.

4. Zhotoviteľ je oprávnený poveriť vykonaním diela alebo jeho časti tretí subjekt (ďalej len „subdodávateľ“), prípadne do diela zapracovať komponenty zhotovené tretím subjektom, s čím objednávateľ udeľuje svoj bezvýhradný súhlas. Zhotoviteľ zodpovedá za plnenie poskytnuté subdodávateľom v celom rozsahu tak, akoby ho vykonával sám.



Článok II
Kúpna cena
1. Kupujúci je povinný zaplatiť predávajúcemu za tovar kúpnu cenu v celkovej výške {{CenaBezDPH}} EUR bez DPH, t.j. vo výške {{CenaSDPH}} EUR s DPH.
	Pre vylúčenie všetkých pochybností je kúpna cena položkovite rozdelená v ponukovom liste, a to ku každej časti tovaru.
2. Bezodkladne po podpise tejto Zmluvy je kupujúci povinný na účet predávajúceho uvedený v záhlaví Zmluvy zaplatiť predávajúcemu časť kúpnej ceny vo výške 75% z celkovej kúpnej ceny s DPH, čo predstavuje sumu {{PrvaPlatba}}  EUR s DPH. 
3. Časť kúpnej ceny vo výške 25% z celkovej kúpnej ceny s DPH, čo predstavuje sumu {{Doplatok}} EUR s DPH, je kupujúci povinný zaplatiť predávajúcemu bezodkladne na účet predávajúceho uvedený v záhlaví Zmluvy po oznámení predávajúceho o zhotovení tovaru pre kupujúceho pred dodaním tovaru kupujúcemu. 
Predávajúci nie je povinný dodať zhotovený tovar kupujúcemu do  doby, kým kupujúci neuhradí časť kúpnej ceny podľa tohto bodu. Kupujúci je oprávnený po oznámení predávajúceho o zhotovení tovaru pred dodaním tovaru kupujúcemu, prísť na obhliadku zhotoveného tovaru ku predávajúcemu v termíne odsúhlasenom vopred s predávajúcim. Obhliadkou tovaru a zaplatením časti kúpnej ceny vo výške 25% z celkovej kúpnej ceny  s DPH v zmysle tohto bodu kupujúci zároveň vyjadruje súhlas s prevedenou kvalitou tovaru kontrolovateľnou vizuálne.  
4. V prípade, ak predávajúci nemôže plniť svoje povinnosti zo Zmluvy z dôvodov na strane kupujúceho najmä, ak predávajúci nemôže dodať kupujúcemu tovar resp. tovar dokončiť (zhotoviť) z dôvodov nepripravenosti stavby, je kupujúci povinný zaplatiť predávajúcemu zvyšok kúpnej ceny podľa bodu 3 tohto článku Zmluvy na základe výzvy predávajúceho, a to i napriek tomu, že tovar predávajúci nedokončil (nezhotovil). Po odpadnutí prekážky, ktorá bránila v plnení povinností predávajúceho, je predávajúci povinný tieto svoje povinnosti splniť v primeranej lehote, najmä tovar dokončiť (zhotoviť) a/alebo dodať ho kupujúcemu. 
5. V prípade, ak sa zmluvné strany dohodnú na ďalších prácach v zmysle článku I bod 3 Zmluvy, je kupujúci povinný zaplatiť predávajúcemu vopred  celkovú cenu ďalších prác, a to na základe výzvy predávajúceho, ak sa zmluvné strany nedohodnú inak. Do času zaplatenia ceny ďalších prác zo strany kupujúceho nie je predávajúci povinný pokračovať vo vykonávaní ďalších prác a ani v zhotovovaní tovaru.
	Ustanovenie tohto bodu sa primerane použije aj v prípade vzniku potreby použitia iného alebo ďalšieho materiálu po podpise tejto Zmluvy z iných dôvodov ako na strane predávajúceho.
6. Ustanovenia tejto Zmluvy týkajúce sa povinnosti kupujúceho zaplatiť kúpnu cenu prípadne ďalšie práce resp. iný alebo ďalší materiál čiastočne alebo celkom vopred, t.j. pred poskytnutím plnenia zo strany predávajúceho súvisia s tým, že predávajúcemu vznikajú pri zhotovení tovaru značné materiálové a personálne náklady a tovar zhotovený pre kupujúceho na mieru nemôže predávajúci použiť vo väčšine prípadov v rámci svojej obchodnej činnosti. 
7. V prípade omeškania kupujúceho so splnením akéhokoľvek peňažného záväzku alebo jeho časti voči predávajúcemu, je kupujúci povinný zaplatiť predávajúcemu zmluvnú pokutu vo výše 0,05 % z dlžnej sumy za každý deň omeškania so splnením peňažného záväzku alebo jeho časti až do zaplatenia. Predávajúci je oprávnený popri zmluvnej pokute požadovať aj náhradu škody spôsobenej porušením povinnosti kupujúceho plniť záväzky voči predávajúcemu riadne a včas a kupujúci je povinný vzniknutú škodu predávajúcemu zaplatiť popri zmluvnej pokute, a to v celom rozsahu, t.j. aj škodu, ktorá prevyšuje zmluvnú pokutu.
8. V prípade omeškania kupujúceho s úhradou kúpnej ceny alebo jej časti voči predávajúcemu o viac ako 30 dní, je predávajúci oprávnený od Zmluvy odstúpiť. Kupujúci je v prípade omeškania s úhradou kúpnej ceny alebo jej časti voči predávajúcemu o viac ako 30 dní povinný zaplatiť predávajúcemu zmluvnú pokutu vo výške 15 % z dlžnej sumy a v prípade odstúpenia od Zmluvy predávajúcim je kupujúci povinný vrátiť predávajúcemu predávajúcim poskytnuté plnenie alebo zaplatiť  cenu vykonaného alebo poskytnutého plnenia, a to podľa určenia predávajúceho vzhľadom na to, že predávajúci nedokáže plnenie vykonané pre kupujúceho alebo poskytnuté kupujúcemu vždy ďalej využiť (plnenie je vyrábané výlučne pre kupujúceho). Odstúpením od Zmluvy nie je dotknutý nárok predávajúceho voči kupujúcemu na zaplatenie zmluvnej pokuty. V prípade zaplatenia ceny vykonaného plnenia, je predávajúci povinný vydať následne plnenie kupujúcemu, ak tak predávajúci ešte neurobil.
Predávajúci je oprávnený popri zmluvnej pokute požadovať aj náhradu škody spôsobenej porušením povinnosti kupujúceho plniť záväzky voči predávajúcemu riadne a včas a kupujúci je povinný vzniknutú škodu predávajúcemu zaplatiť popri zmluvnej pokute a to v celom rozsahu, t.j. aj škodu, ktorá prevyšuje zmluvnú pokutu..
9. Zmluvné strany sa dohodli, že v prípade, ak dôjde po podpise tejto Zmluvy k zvýšeniu nákladov predávajúceho v súvislosti so zhotovením tovaru pre kupujúceho, vznikne predávajúcemu právo na zvýšenie kúpnej ceny, a to primerane vzhľadom na zvýšenie nákladov predávajúceho. Predávajúci je povinný kupujúcemu túto skutočnosť bezodkladne oznámiť a uviesť aj zvýšenú kúpnu cenu. 




Článok III
Miesto a čas dodania tovaru
1. Miesto dodania tovaru je uvedené v {{MiestoDodaniaOdkaz}}. 
2. Predávajúci je povinný zhotoviť tovar najneskôr do {{VyrobaTyzdne}}  týždňov od 
· zaplatenia časti kúpnej ceny v zmysle článku II bod 2 zo strany kupujúceho,
· potvrdenia resp. odsúhlasenia kontroly projektu tovaru  oboma zmluvnými stranami.
3. Predávajúci je povinný odovzdať tovar kupujúcemu najneskôr do {{DodanieDni}} dní od
· zaplatenia časti kúpnej ceny v zmysle článku II bod 3 zo strany kupujúceho.

4. Zmluvné strany sa dohodli, že predávajúci je oprávnený zhotoviť tovar pred časom určeným v bode 2 tohto článku Zmluvy; kupujúci je povinný v tomto prípade tovar prevziať, ak je to možné a kupujúcemu s tým nevzniknú neprimerané náklady.
5. Kupujúci je povinný poskytnúť predávajúcemu súčinnosť tak, aby predávajúci mohol tovar zhotoviť a dodať ho kupujúcemu v súlade so Zmluvou. Po dobu omeškania kupujúceho s poskytnutím súčinnosti predávajúcemu v zmysle predošlej vety nie je predávajúci v omeškaní s plnením svojich povinností podľa Zmluvy a/alebo všeobecne záväzných právnych predpisov. 
6. O odovzdaní tovaru predávajúcim a prevzatí tovaru kupujúcim spíšu zmluvné strany protokol o prevzatí tovaru. V prípade omeškania kupujúceho s prevzatím tovaru je kupujúci povinný predávajúcemu zaplatiť poplatok za uskladnenie v zmysle ustanovenia § 614 ods. 5 zákona č. 40/1964 Zb. Občiansky zákonník a to 20 EUR/mesačne/1m2 plochy priestorov predávajúceho, v ktorých bude tovar pre kupujúceho uskladnený. 
7. Ak je kupujúcemu dodaná spolu s tovarom aj sprievodná dokumentácia, je kupujúci povinný s tovarom nakladať resp. ho používať spôsobom uvedeným v sprievodnej dokumentácii.
8. Pri nadrozmerných sklách v súvislosti s predmetom kúpnej zmluvy si predávajúci vyhradzuje právo dodatočne potvrdiť termíny zhotovenia nadrozmerných skiel kupujúcemu čo nemá vplyv na dohodnuté termíny dodania diela.


Článok IV
Ostatné ustanovenia
Predávajúci zodpovedá za bezpečnosť a ochranu zdravia vlastných zamestnancov.  


Článok V
  Ochrana osobných údajov
1. V súvislosti s podpísaním a plnením tejto Zmluvy zároveň dochádza k spracúvaniu osobných údajov kupujúceho. Podpisom tejto Zmluvy kupujúci potvrdzuje, že bol zo strany predávajúceho informovaný o spracúvaní jeho osobných údajov a o jeho právach s tým súvisiacich v súlade s Nariadením Európskeho parlamentu a Rady (EÚ) 2016/679 o ochrane fyzických osôb v súvislosti so spracovaním osobných údajov a o voľnom pohybe týchto údajov.
1. Všetky informácie o spracúvaní osobných údajov a o právach dotknutej osoby v prípade, ak je prevádzkovateľom osobných údajov predávajúci, má dotknutá osoba vždy prístupné na internetovej stránke predávajúceho: https://www.eurookna-kunaj.sk/ochrana-osobnych-udajov, ako aj v priestoroch sídla predávajúceho.


	Článok VI
	Záverečné ustanovenia
1. Zmluvné strany považujú ich zmluvný vzťah za dôverný a dôverný charakter má aj táto Zmluva a súvisiace dokumenty (vrátane emailovej komunikácie a príloh). Kupujúci nie je oprávnený bez vopred udeleného písomného súhlasu predávajúceho poskytnúť akékoľvek informácie týkajúce sa zmluvného vzťahu zmluvných strán akýmkoľvek tretím osobám a tieto informácie použiť ani na iné ako zmluvné účely najmä vo vzťahu ku konkurencii predávajúceho; tým nie sú dotknuté oprávnenia kupujúceho použiť alebo poskytnúť informácie v zmysle tejto vety tretím osobám v súvislosti s ochranou oprávnených záujmov kupujúceho (najmä právnemu zástupcovi kupujúceho) ako aj v prípade vzniku povinnosti kupujúceho poskytnúť informácie v zmysle tejto vety podľa všeobecne záväzných právnych predpisov verejného charakteru. Ustanovenie predošlej vety pred bodkočiarkou sa vzťahuje najmä na obchodné a technické informácie súvisiace so zmluvnou dokumentáciou a tovarom, ktoré tvoria obchodné tajomstvo predávajúceho. 
2. Meniť alebo doplňovať obsah tejto Zmluvy je možné len písomnou formou; tým nie je dotknuté ustanovenie článku I bod 3 tejto Zmluvy ani iné ustanovenia Zmluvy, z ktorých vyplýva možnosť zmeny Zmluvy iným spôsobom. Zmluvné strany sa dohodli, že ustanovenie článku II bod 8 druhá veta čo sa týka postupu po odstúpení od Zmluvy sa použije analogicky aj pre prípady odstúpenia od Zmluvy z iných dôvodov.
3. Právne vzťahy vzniknuté z tejto Zmluvy alebo súvisiace s touto Zmluvou sa riadia právnym poriadkom Slovenskej republiky bez použitia kolíznych noriem, a to najmä zákonom č. 40/1964 Zb. Občiansky zákonník vo vzťahu k právnym vzťahom zmluvných strán, na ktoré sa má podľa § 52 ods. 2 OZ aplikovať prednostne zákon č. 40/1964 Zb. Občiansky zákonník. Na iné právne vzťahy zmluvných strán ako právne vzťahy uvedené v predošlej vete sa na základe dohody zmluvných strán v zmysle ustanovenia § 262 ods. 1 ObZ aplikuje zákon č. 513/1991 Zb. Obchodný zákonník; tým nie sú dotknuté kogentné ustanovenia zákona č. 513/1991 Zb. Obchodný zákonník o použití predpisov občianskeho práva vo vzťahu ku kupujúcemu ako spotrebiteľovi. 
4. Zmluva nadobúda platnosť a účinnosť dňom jej podpísania oboma zmluvnými stranami.
5. Kupujúci svojím podpisom zároveň potvrdzuje prevzatie príloh Zmluvy, ktoré sú uvedené pod podpisom zmluvných strán a oboznámenie sa s týmito prílohami Zmluvy. Pre vylúčenie všetkých pochybností, v prípade rozporov medzi textom Zmluvy a prílohami Zmluvy, majú prednosť ustanovenia Zmluvy.
6. Zmluva je vypracovaná v dvoch vyhotoveniach, pričom každá zmluvná strana obdrží po jednom originálnom vyhotovení.

		                         	                
	Predávajúci:

V Štrbe, dňa {{DatumPodpisu}}
	Kupujúci:

V  {{MiestoPodpisu}}, dňa {{DatumPodpisu}}

	

________________________
Stolárstvo u Kunaja, s.r.o.
Martin Smoleňák, konateľ


	

________________________
{{Objednavatel}} 
{{AdresaObjednavatela}} 





Prílohy:	
Príloha č. 1: Ponukový list potvrdený kupujúcim
Príloha č. 2: Interná smernica kvality predávajúceho
Príloha č. 4: Reklamačný poriadok
Príloha č. 5: Poučenie o právach dotknutej osoby
